paragraph_text: Srpska demokratska baranjska stranka (kratica SDBS), izvanparlamentarna politička stranka u Hrvatskoj, osnovana 13. studenog. 1998. godine u Belom Manastiru. S istim datumom upisana je u službeni Registar političkih stranaka Republike Hrvatske, kojeg vodi Središnji državni ured za upravu, pod rednim brojem 119 i sa sjedištem u Belom Manastiru, Trg slobode 22a. Godine 1999. imala je 425 članova.